Publication: Magyar Közlöny
Issue: MK-2009-123 (Year: 2009, Number: 123)
Era: 2004-2010
Section: szóló 170/2006. (VII. 28.) Korm. rendelet 1. § g) pontjában meghatározott feladatkörében eljáró szociális és munkaügyi miniszterrel
Paragraph Index: 194

(1) Emelõ- és rakodógépet az kezelhet, aki az adott gépcsoportra hatályos gépkezelõi képesítéssel rendelkezik. A gépkezelõi képesítés megszerzését az építõgép-kezelõi munkakörök képesítéshez kötésérõl és az építõgép-kezelõk képzésérõl szóló együttes miniszteri rendelet alapján kiadott, a gépcsoport valamely géptípusának kezelésére jogosító építõgép-kezelõi jogosítvány, és az 1. mellékletben meghatározott gépkezelõi jogosítvány igazolja. Az emelõgépek kezelése esetében a gépkezelõi jogosítvány megszerzése nem mentesít az Emelõgép Biztonsági Szabályzat kiadásáról szóló miniszteri rendeletben meghatározott, államilag elismert szakképesítés megszerzésének kötelezettsége alól.

Source: https://magyarkozlony.hu/hivatalos-lapok/f7b1d4e42b64e4516937e3cebb894726e4d36e8f/dokumentumok/86c0c86d5e643fc2bb0eeee32ca0b1dc5f9e33f8/letoltes